See tekst sobib väga hästi e-hääliku harjutamiseks ning sellest saab teha mitmekesiseid kõnearenduslikke ülesandeid. Siin on 8 huvitavat ülesannet erineva raskusastmega, mis sobivad nii juba lugevale kui ka alles õppivale lapsele.  
1. Sõnavara: Laps peab oma sõnadega selgitama tekstis leiduvate sõnade tähendust. Suuremad lapsed saavad tähendusi otsida ka ÕS-ist.  Lisaks võib lasta lapsel moodustada antud sõnaga ka uus lause.  
Valik 	sõnadest: 	ekleer, ebaküdoonia, eputama, erikohtlemine, evakueeruma, ekstreemsus, etendus, eeskujulik 
2. Verifitseerimine: Laps peab kuulama või lugema teksti ning otsustama, kas väide on tõene või väär.  
Valik võimalikest väidetest:  
· Eestis elavad elevandid. 
· Elle elab Elvas. 
· Elle eelistab ekleere ebaküdooniatele. 
· Elektrik ehmatas eite elektrijuhtmega. 
· Elektrik lahkus elektrirattaga. 
· Ella esines Estonias. 
· Elektrik elab köögis. 
 
3. Teksti sisu meenutamine: laps peab viima kokku tegelase ja tegevuse. Näiteks:  
Ühenda tegelane ja tegevus:  
	Tegelane 
	Tegevus 

	Elle 
	Eelistab ekleere 

	Eit 
	Evakueerus EMOsse 

	Elektrik 
	Eemaldus elektrirattaga 

	Ella 
	Esines etendusega 


4. Sõnaliikide eristamine: Laps peab leidma tekstist 5 nimisõna, 5 omadussõna, 5 tegusõna.  
5. Jutustamisoskus: Tekstis on mitu naljakat hetke. Laps peab leidma enda arvates kõige naljakama juhtumi ja seletama, miks see tema jaoks naljakas on ja jutustama, mis siis juhtus. Näiteks: elektrik ehmatab eite elektrijuhtmega - kuidas see täpsemalt välja nägi?  
6. Funktsionaalne lugemine: Laps loeb või kuulab teksti ühe korra läbi ning seejärel vastab küsimustele täislausetega. Võimalikud küsimused:  
· Kus elab Elle? 
· Kus elab Elle ema? 
· Millega sõitis elektrik minema? 
· Kus esines Ella? 
· Millist rongi Ella eelistab? 
 
7. Lugemisbingo: kirjuta või joonista bingoruudustikku 9 sõna tekstist. Täiskasvanu loeb või häälib sõna ning laps peab märkima õige ruudustiku. Raskusastme tõstmiseks võib ruudistikku kirjutada ka ainult näiteks sõna 2. või viimase hääliku ning laps peab õige sõna ära tundma.  
8. Jutustamisoskus: laps peab lugu jätkama vähemalt kümne lausega. Kõik laused peavad algama e-tähega. Ülesanne raskusastet saab tõsta näiteks sellega, et jutus peab olema vähemalt 20 e-tähega algavat sõna või et iga kindlasse sõnaliiku kuuluv sõnapeab algama e-tähega.  
 
Lisamäng: E-sõna jaht 
Ühe minuti jooksul tuleb kirja panna või nimetada võimalikult palju e-häälikuga algavaid sõnu. Raskusastet saab tõsta, kui sõnu peab nimetama kindlates kategooriates. Näiteks: inimesed, loomad, söögid, kohad, tegevused vms.  
 
 
 
